SET ร่วง 9 จุด กังวล FED ขึ้นดอกเบี้ยเร็วกว่าคาดหลัง Bond Yield พุ่งทะลุ 3%
SET ร่วง 9 จุด กังวล FED ขึ้นดอกเบี้ยเร็วกว่าคาดหลัง Bond Yield พุ่งทะลุ 3% โดยดัชนีตลาดหุ้นไทยเปิดที่ระดับ 1,779.35 จุด ลดลง 8.85 จุด หรือ 0.49% สูงสุดที่ 1,781.66 จุด ต่ำสุดที่ 1,778.13 จุด ด้วยมูลค่าการซื้อขาย 3.3 พันล้านบาท
25 เม.ย. 2561

ผู้สื่อข่าวรายงานว่า ดัชนีตลาดหุ้นไทยเช้านี้เปิดตลาดที่ระดับ 1,779.35 จุด ลดลง 8.85 จุด หรือ 0.49% สูงสุดที่ระดับ 1,781.66 จุด ต่ำสุดที่ระดับ 1,778.13 จุด ด้วยมูลค่าการซื้อขาย 3.3 พันล้านบาท
โดยตลาดหุ้นไทยปรับตัวลดลงเช้านี้ตามตลาดหุ้นต่างประเทศ จากความกังวลอัตราผลตอบแทนพันธบัตร(Bond Yield) ของสหรัฐฯ อายุ 10 ปีที่พุ่งขึ้นไปทะลุ 3% กดดันให้ FED อาจต้องปรับขึ้นอัตราดอกเบี้ยเร็วกว่าคาด
ด้านนายประกิต สิริวัฒนเกตุ ผู้อำนวยการฝ่ายวิเคราะห์หลักทรัพย์ บล.กสิกรไทย เปิดเผยว่า การปรับขึ้นของ Bond Yield สหรัฐฯยังมองว่าไม่น่ากังวลมากนัก เพราะเป็นความสอดคล้องตามเงินเฟ้อ และเศรษฐกิจที่ดีขึ้น อีกทั้งขึ้นตามราคาน้ำมันด้วย ซึ่งหากมองเงินเฟ้อสหรัฐฯก็ถือว่าไม่สูงมากเมื่อเทียบกับผลิตภัณฑ์มวลรวมภายในประเทศ (GDP) ของหสรัฐฯ ที่เอื้อต่อเศรษฐกิจที่ขยายตัว
พร้อมแนะนำให้ทยอยเก็บหุ้นในกลุ่มธนาคาร เพราะที่สุดแล้วก็จะได้รับประโยชน์ต่อการขยายตัวทางเศรษฐกิจ พร้อมให้กรอบการแกว่งไว้ที่ 1,780-1,800 จุด
 
10 หุ้นกดดัชนีเช้านี้
